Αγαπητοί γονείς και κηδεμόνες,

Θα θέλαμε να σας ενημερώσουμε ότι στο 2ο Γυμνάσιο Καισαριανής ανέλαβε καθήκοντα ψυχολόγος, που με την παρουσία του στο σχολείο μας μία φορά την εβδομάδα, έχει ως σκοπό την ψυχοκοινωνική υποστήριξη της σχολικής κοινότητας.

Οι υπηρεσίες και τα καθήκοντα του ψυχολόγου απευθύνονται στο σύνολο της σχολικής κοινότητας και αφορούν τόσο σε μαθητές και εκπαιδευτικούς όσο και σε γονείς/κηδεμόνες. Ο ρόλος του είναι συμβουλευτικός, υποστηρικτικός και ψυχοεκπαιδευτικός.

Ενδεικτικά:

* παρέχει ψυχοκοινωνική και συμβουλευτική υποστήριξη στους μαθητές του σχολείου, κατόπιν ενυπόγραφης βεβαίωσης συγκατάθεσης των γονέων τους.
* οργανώνει ψυχοεκπαιδευτικές δράσεις στο πλαίσιο των τάξεων με σκοπό την ενημέρωση και ευαισθητοποίηση των μαθητών για θέματα που τους αφορούν. Οι εν λόγω ομαδικές δράσεις έχουν ως στόχο και την ενίσχυση της συνοχής των τάξεων και την βελτίωση της επικοινωνίας των μαθητών της κάθε τάξης.
* Παραπέμπει σοβαρότερα περιστατικά για διάγνωση και θεραπεία σε Δομές Ψυχοκοινωνικής Υποστήριξης της κοινότητας.
* ενημερώνει, συμβουλεύει και υποστηρίζει τους γονείς σχετικά με την ενδοοικογενειακή επικοινωνία τους και την αποτελεσματική διαχείριση δύσκολων ενδοοικογενειακών καταστάσεων.
* Συνεργάζεται, ευαισθητοποιεί και υποστηρίζει το Σύλλογο Διδασκόντων σε θέματα διαχείρισης της δυναμικής της ομάδας-τάξης και της βέλτιστης επικοινωνίας τους με τους μαθητές.

.

Ο ψυχολόγος φροντίζει ώστε κανόνες ηθικής και δεοντολογίας να διέπουν τις διαδικασίες των ανωτέρω και να διασφαλίζεται η προστασία των προσωπικών δεδομένων των μαθητών και των οικογενειών τους, με βάση τον οικείο κώδικα δεοντολογίας.

Ειδικότερα στο σχολείο μας, ο ψυχολόγος Τσέλλος Παναγιώτης θα βρίσκεται κάθε Πέμπτη και ώρα 9:00-13:20 (από 2η έως και 6η διδακτική ώρα) για το υπόλοιπο του σχολικού έτους.

Η Διεύθυνση του Σχολείου Ο Ψυχολόγος